Hoe Stres Diabetes Beïnvloed | Manna Health
Hoe Stres Diabetes Beïnvloed
Deesdae is daar baie dinge wat spanning veroorsaak in ons lewens.
En dit is nie altyd maklik of selfs moontlik om hierdie spanning te vermy nie.
Ons werk, verhoudings, ekonomie, en toekoms is alles dinge wat ons kan laat benoud voel en begin stres.
Maar hoe beïnvloed dit diabetes?
Alhoewel hoë-spanning situasies erg kan wees vir enige mens, is dit dalk nog 'n bietjie erger vir mense wat ly aan diabetes.
Indien jy gespanne is, is dit maklik om nie by jou gewone diabetes beheer-plan te hou nie. Die hormone wat jou liggaam afskei in reaksie op langdurige stres(kortisol) kan ook verhoed dat insulien behoorlik funksioneer.
En as insulien nie behoorlik funksioneer nie beteken dit dat diabetes en bloedsuiker vlakke baie maklik kan handuit ruk.
So wat kan ek doen?
Leer om jou stresfaktore te identifiseer.
Vermy algemene oorsake van stres waar moontlik.
Gradeer jou stresvlak op 'n skaal van 1 tot 10 elke keer wanneer jy jou bloedsuikervlakke meet, 'n Patroon sal gou vorm.
Sodra jy weet watter effek stres op jou bloedsuikervlakke het, kan jy iets aan die probleem doen.
Pas ontspannings metodes toe, prioritiseer jou verantwoordelikhede, en stel grense.
Leer nuwe maniere om stres te hanteer.
Watter praktiese goed kan ek doen om stres te beheer?
Vind jou ontspannings roetine
Dit kan so eenvoudig wees soos om jou werksklere uit te trek sodra jy by die huis kom, en gemaklike klere aan te trek. Of selfs net 20 minute te neem en op die stoep te sit met 'n lekker koppie tee sodra jy tuis kom en voor jy enige iets anders doen.
Bak in die sonlig
Vitamien D is een van die beste opkikkers wat mens kry – en dit is heeltemal gratis! Selfs so min as 10 minute per dag in direkte sonlig maak 'n groot verskil. En al is voel die son nie so warm op jou vel tydens die wintermaande nie, is dit steeds net so effektiewe manier van vitamien D opneem soos in die somer.
Dit beteken nie jy hoef vir 3 weke oorsee te gaan nie – alhoewel dit baie lekker sal wees! Maar self net 'n naweek weg na weg beteken baie as dit kom by stresbeheer. Jy hoef ook nie ver te gaan nie, net die bietjie verandering van omgewing is al wat jy nodig het.
Dit hoef ook nie duur te wees nie – deel van die pret is om te kyk vir hoe goedkoop jy kan 'n naweek-wegbreek kan hou saam met jou geliefde of vriende. 'n Baie goeie idee is om te gaan kamp. Die vars buitelug is dalk net wat jy nodig het!
Sit die selfoon neer
Ons is deesdae so geheg aan ons selfone – netnou mis ons iets! Maar hoeveel fantastiese dinge mis ons nie in die regte lewe omdat ons na daardie klein skermpie staar nie? En boonop veroorsaak selfone en sosiale media meer stres as wat dit genot verskaf! So skakel bietjie jou foon asook jouself af.
Neem 'n stokperdjie op
Kry iets wat jou ontspan en gelukkig maak. En as jy voel jy het nie 'n stokperdjie nie is dit nog beter – dan het jy 'n goeie rede om nuwe dinge te probeer.
Behalwe om stres te beheer, is daar ander maniere om diabetes te bestry…
Diabetes is nie 'n probleem wat oornag ontstaan nie, so ons moenie verwag om dit oornag te behandel nie.
Die hoof oorsaak van diabetes is 'n ongesonde leefstyl en gewoontes. So die beste manier om dit dan te bestry, is om hierdie ongesonde gewoontes te vervang met gesonde gewoontes.
Hoe beheer ek diabetes deur 'n gesonde leefstyl te volg?
Category: Diabetes, NuusBy pietersteyncoetzee August 6, 2019
PreviousPrevious post:8 Foods That Boost Weight LossNextNext post:Verloor Gewig Sonder die Konstante Honger